Sagen drejer sig om forældremyndighed, bopæl og samvær. Sagen er rejst efter § 11, § 17, stk. 2 og § 21 i forældreansvarsloven. Der henvises desuden til § 32 i Familieretshusloven
Ret: Retten i Randers (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

RETTEN I RANDERS
DOM

afsagt den 15. december 2021

Sagen er behandlet for lukkede døre

Sag BS-8516/2021-RAN

Mor
(beskikket advokat Line Lindgaard-Kjeldsen)

mod

Far
(beskikket advokat Thomas Kaehne Ghiladi)

Denne afgørelse er truffet af Dommer.

Sagens baggrund og parternes påstande
Familieretten har modtaget sagen den 1. marts 2021.

Mor har fremsat påstand om, at den fælles forældremyndighed over parternes
fælles barn, Barn, født Dato (2005) ophæves og tillægges hende alene.

Mor har endvidere fremsat påstand om, at der ikke fastsættes
samvær mellem Far og Barn.

Mor har påstået frifindelse overfor Fars på-stand om, at Barn skal have bopæl hos
ham.



2

Far har fremsat påstand om, at den fælles forældremyndig-hed over parternes
fælles barn, Barn, født Dato (2005) ophæ-ves og tillægges ham alene, subsidiært
at Barn, født den Dato (2005), skal have bopæl hos ham.

Far har taget bekræftende til genmæle overfor Mors påstand om, at der ikke
fastsættes samvær mellem ham og Barn.

Dommen indeholder ikke en fuldstændig sagsfremstilling, jf. retsplejelovens §
218 a.

Oplysningerne i sagen
Parterne har fælles forældremyndighed.

Børnesagkyndig psykolog Person 1 og Dommer har holdt en samtale med Barn.
Hovedindholdet fremgår af notat af 2. december 2021.

Der er under sagen fremlagt epikrise fra speciallæge i børne- og ungdomspsyki-
atri Person 2.

Forklaringer
Mor og Far har afgivet forklaring.

Forklaringerne fremgår af retsbog af 1. december 2021.

Familierettens begrundelse og resultat
Sagen angår alene spørgsmålene om forældremyndighed og hos hvem af foræl-
drene Barn skal have bopæl, idet der er enighed om, at der ikke
skal fastsættes samvær, men at Barn selv skal have lov til at be-
stemme, hos hvem af forældrene hun ønsker at opholde sig.

Barn er 16 år og har, siden parterne ophævede samlivet i 2006,
haft bopæl hos sin mor. Det lægges efter bevisførelsen til grund, at
Mor er den af forældrene, der har taget sig mest af Barn. Det
fremgår af epikrise af 15. september 2021, at der er en uheldig dynamik mellem
Mor og Barn. Det fremgår endvidere, at
Barn er i stor risiko for at udvikle en personlighedsforstyrrelse, og at
det vurderes vigtigt at få sat ind med en indsats i kommunalt regi, da der er be-
kymring for Barns trivsel og videre udvikling. Det fremgår end-
videre af kommunens udtalelse af 17. december 2020, at Mor er
blevet mere tydelig i sin rolle som mor.



3

Det lægges efter bevisførelsen til grund, at Mor har støttet
Barn i forhold til hendes udfordringer, og at Barn er
tættest knyttet til sin mor og kan finde hjælp hos sin mor og mors side af fami-
lien. Efter børnesamtalen lægges det til grund, at Barn ikke har
fundet støtte hos Far, og at både hun og Mor
er bekymret for, om Far vil støtte op om en indsats i kom-
munalt regi, da han ikke støttede op om de foranstaltninger, der blev iværksat
over for Barns storebror, Person 3.
Far har med forbehold forklaret, at han støtter op om foranstaltningerne
over for Barn.

Det lægges endvidere efter parternes forklaringer og børnesamtalen med
Barn til grund, at Far havde samvær med
Barn hver anden weekend i den første del af prøveperioden mellem
retsmøderne, men at dette ophørte efter en konflikt i en telefonsamtale i sep-
tember måned. Retten lægger efter børnesamtalen med Barn til
grund, at konflikten mellem ham og Barn ikke blev løst, og at
Far ikke tog kontakte til Barn efter opkaldet,
hvorfor samværet ophørte.

Barn, der nu er knap 17 år, har i en længere periode vedvarende
givet udtryk for, at hun ønsker at bo hos sin mor. Herefter og efter en samlet
vurdering af sagens oplysninger, er der påvist konkrete holdepunkter for at an-
tage, at forældrene ikke vil kunne samarbejde om Barns forhold
til hendes bedste, og at det er bedst for Barn, at den fælles foræl-
dremyndighed ophæves, og at Mor for forældremyndigheden
alene, og at Barn fortsat har bopæl hos hende.

Familieretten henviser til forældreansvarslovens § 11, 2. pkt. og § 17, jf. § 4.

Efter parternes samstemmende påstande fastsættes der ikke samvær mellem Barn
og Far.

THI KENDES FOR RET:

Den fælles forældremyndighed ophæves, og Mor skal have for-ældremyndigheden
alene over Barn, født denDato (2005).

Barn, født den Dato (2005) skal fortsat have bopæl hos Mor.

Der fastsættes ikke samvær mellem Barn og Far.



4

Ingen af parterne betaler sagsomkostninger til den anden part eller til statskas-sen.